Тэлеканал “Беларусь 3” прапануе гледачам далучыцца да экскурсій у новым праекце “Музеі”. Цыкл перадач уяўляе сабой віртуальнае падарожжа па розных экспазіцыйных залах краіны з падрабязным аповедам пра кожную з іх. Аўтары праграмы запрашаюць гледачоў у гісторыка-культурны музей-запаведнік “Нясвіж”, Нацыянальны гістарычны музей, на Лінію Сталіна, у Дзяржаўны літаратурны музей Янкі Купалы… Вы не толькі ўбачыце, чым багата наша краіна, але і даведаецеся, як стваралася гэта багацце. Насычаны відэашэраг і цікавая пазнавальная інфармацыя зробіць ваш віртуальны паход у музей незабыўным.